open-index/open-wikipedia-markdown huggingface dataset:
Champion

Η **Champion**  είναι μάρκα ενδυμάτων, που ειδικεύεται σε αθλητικά ρούχα, ιδιοκτησίας και εμπορίας της αμερικανικής εταιρείας ένδυσης Hanesbrands (με έδρα το Winston-Salem της Βόρειας Καρολίνας), η οποία αποσχίστηκε από την Sara Lee Corporation το 2006. Η εταιρεία είχε αρχικά έδρα το Ρότσεστερ της Νέας Υόρκης, πριν από την εξαγορά της από την Sara Lee το 1989.Η Champion είναι η δεύτερη μεγαλύτερη μάρκα της Hanes.

Τα προϊόντα που κατασκευάζονται και εμπορεύονται από την Champion περιλαμβάνουν μπλουζάκια, φούτερ, φόρμες, κολάν, σορτς, μπουφάν, εσώρουχα, σανδάλια, αθλητικά παπούτσια, κάλτσες και αξεσουάρ (τσάντες, καπέλα).

## Παραπομπές


Κατηγορία:Αμερικανικά εμπορικά σήματα
Κατηγορία:Καταστήματα μόδας
Τζέραλντ Κοέν

Ο **Τζέραλντ Άλαν Κοέν** ή **Τζέρι Κοέν** (*Gerald Allan "Jerry" Cohen*) ήταν Καναδός πολιτικός φιλόσοφος.

Γεννήθηκε το 1941 στο Μόντρεαλ του Καναδά και προερχόταν από εβραϊκή οικογένεια.

Σπούδασε στο Πανεπιστήμιο McGill και στο New College της Οξφόρδης και δίδαξε στο Πανεπιστήμιο της Οξφόρδης και στο UCL. Τη δεκαετία του '50 είχε επαφές με το Κομμουνιστικό Κόμμα του Κεμπέκ και τις δεκαετίες '60-'70 ήρθε κοντά με το Κομμουνιστικό Κόμμα της Μεγάλης Βρετανίας και στη συνέχεια με το Εργατικό Κόμμα, ωστόσο ποτέ δεν έγινε μέλος τους.

Θεωρείται εκπρόσωπος του αναλυτικού μαρξισμού και σοσιαλιστής θεωρητικός. Άσκησε κριτική στον Ρόμπερτ Νόζικ και στον Τζον Ρωλς. Ένα από τα πιο γνωστά του έργα είναι το Karl Marx's Theory of History: A Defence που δημοσιεύτηκε το 1978.

Απεβίωσε το 2009 στην Οξφόρδη από καρδιακή προσβολή.

## Βιβλία στα ελληνικά
**Γιατί όχι σοσιαλισμός;*, μτφρ Νικόλας Βρούσαλης, εκδόσεις Εκκρεμές, 2010
**Αν θέλεις την ισότητα, γιατί είσαι τόσο πλούσιος;*, μτφρ Μιχάλης Παπανικολάου -  Αργύρης Παπασυριόπουλος, Πανεπιστημιακές Εκδόσεις Κρήτης, 2016

## Παραπομπές


Κατηγορία:Καναδοί φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Μαρξιστές θεωρητικοί
Κατηγορία:Εβραίοι φιλόσοφοι
Κατηγορία:Πολιτικοί φιλόσοφοι
Κατηγορία:Καναδοί άθεοι
Ερρίκος Λουδοβίκος του Νάσσαου-Σααρμπρύκεν

Ο **Ερρίκος Λουδοβίκος** (, 9 Μαρτίου 1768 - 27 Απριλίου 1797) από τον Οίκο του Νάσσαου ήταν πρίγκιπας του Νάσσαου-Σααρμπρύκεν (1794-1797).

## Βιογραφία
Ήταν ο πρωτότοκος γιος του Λουδοβίκου, πρίγκιπα του Νάσσαου-Σααρμπύκεν και της Βιλελμίνης του Σβάρτσμπουργκ-Ρούντολστατ. Ο γάμος τους δεν ήταν ευτυχισμένος και η Βιλελμίνη αποσύρθηκε στο κάστρο Χάλμπεργκ, όπου ανάθρεψε τον γιο τους.

Σπούδασε φυσική πρώτα στο Πανεπιστήμιο του Στρασβούργου και στη συνέχεια (1782-85) στο Πανεπιστήμιο του Γκέτινγκεν. Έπειτα έκανε τη *Μεγάλη Περιοδεία* του· πέρασε από το Βερολίνο (1786) και την Ιταλία (1787). Το 1793 γαλλικός στρατός επιτέθηκε στο κάστρο Νοϊνκίρχεν και αναγκάστηκε να διαφύγει. Το προγονικό κάστρο κάηκε, χωρίς να μπορεί να κάνει κάτι γι' αυτό. Εισήλθε στον πρωσικό στρατό και προήχθη σε συνταγματάρχη του Ιππικού. 

Ο πατέρας του απεβίωσε το 1794 και κληρονόμησε τον τίτλο του, μια και το Σααρμπρύκεν ήταν ακόμη κατειλημμένο από γαλλικό στρατό της Επανάστασης. Το 1797 τραυματίστηκε θανάσιμα πέφτοντας από το άλογό του και απεβίωσε άτεκνος. Ο νεότερος αδελφός του ήταν από τον δεύτερο, μοργανατικό γάμο του πατέρα του και δεν είχε δικαίωμα στη διαδοχή. Τον διαδέχθηκε ο εξάδελφος του πατέρα του Κάρολος Γουλιέλμος, πρίγκιπας του Ούζινγκεν. 

## Οικογένεια
Νυμφεύτηκε το 1785 τη Μαρία Φρανσουάζ Μαξιμιλιανή, κόρη του Αλέξανδρου Μαρία Λέονορ του Σαιν-Μορί, κόμη του Μονμπαρέ· δεν απέκτησαν τέκνα.

## Αναφορές
* Ernst Joachim (1880), "Heinrich, Fürst von Nassau-Saarbrücken", Allgemeine Deutsche Biographie (ADB) (in German), 11, Leipzig: Duncker & Humblot, pp. 553–554
* Genealogisch-historisch-statistischer Almanach, p. 108

## Εξωτερικοί σύνδεσμοι
* 
* Biography of Henry Louis

## Αναφορές σε πηγές


Κατηγορία:Οίκος του Νάσσαου
Γαβριήλ της Σουηδίας

Ο **Γαβριήλ της Σουηδίας** (Σουηδικά: *Gabriel av Sverige*, , 31 Αυγούστου 2017 -) είναι ο δεύτερος γιος και παιδί του Πρίγκιπα Κάρολου Φίλιππου, Δούκα του Βέρμλαντ και της Πριγκίπισσας Σοφίας, Δούκισσας του Βέρμλαντ. Είναι το έκτο εγγόνι και ο τέταρτος εγγονός του Βασιλιά Κάρολου ΙΣΤ΄ Γουσταύου και της Βασίλισσας Σίλβια. 

Είναι έκτος στη γραμμή διαδοχής του σουηδικού θρόνου, μετά τον αδερφό του Αλέξανδρο, τον πατέρα του Κάρολο Φίλιππο, τον ξάδελφο του Όσκαρ, την ξαδέλφη του Στέλλα και τη θεία του Βικτώρια.

## Γέννηση
Ο *Γαβριήλ Κάρολος Βάλτερ* γεννήθηκε στις 31 Αυγούστου 2017 στο Νοσοκομείο Νταντέρουντ στη Στοκχόλμη και ζύγιζε 3 κιλά και 400 γραμμάρια και ύψος 49 εκατοστά. Η γέννηση του έγινε δεκτή, με ένα χαιρετισμό των 21 πυροβόλων όπλων στη Στοκχόλμη. Τα ονόματά του και ο τίτλος του ανακοινώθηκαν από τον παππού του, τον βασιλιά Κάρολο ΙΣΤ΄ Γουσταύο στις 4 Σεπτεμβρίου στη συνεδρίαση του υπουργικού συμβουλίου. Μια ευχαριστήρια δοξολογία, πραγματοποιήθηκε στις 4 Σεπτεμβρίου για να γιορταστεί η γέννησή του. 

Ονομάσθηκε *Γαβριήλ* που άρεσε στους γονείς του, *Κάρολος* προς τιμήν του πατέρα του και του παππού βασιλιά Κάρολου ΙΣΤ΄ Γουσταύου και *Βάλτερ* προς τιμήν του Γερμανού προ-παππού του και πατέρα της γιαγιάς του Βασίλισσας Σίλβια, Βάλτερ Σόμμερλαθ.

Ο Πρίγκιπας Γαβριήλ βαπτίστηκε την 1η Δεκεμβρίου 2017 στο παρεκκλήσι του παλατιού Ντρότνινγκχολμ. Νονοί του ήταν η πατρική θεία του, Πριγκίπισσα Μαγδαληνή, ο Τόμας ντε Τολέδο Σόμμερλαθ (πρώτος εξάδελφος του πριγκίπα Κάρολου Φίλιππου), η μητρική θεία του, Σάρα Χέλκβιστ και οι Όσκαρ Σιλμπέϊ και Καρολίνα Πιλ (φίλοι των γονιών του).

## Τίτλοι
***31 Αυγούστου 2017 - 6 Οκτωβρίου 2019**: *Η Βασιλική Υψηλότητα* Πρίγκιπας Γαβριήλ της Σουηδίας, Δούκας της Νταλάρνα
***7 Οκτωβρίου 2019 - έως σήμερα**: Πρίγκιπας Γαβριήλ της Σουηδίας, Δούκας της Νταλάρνα

### Τιμητικές διακρίσεις
**Σουηδικές**
* : Ιππότης του Βασιλικού Τάγματος του Σεραφείμ (31/08/2017)
* : Ιππότης του Τάγματος του Καρόλου ΙΓ΄ (31/08/2017)

## Παραπομπές


## Εξωτερικοί σύνδεσμοι

|-

|-
|colspan=3|**Γραμμή διαδοχής**

Κατηγορία:Σουηδοί ευγενείς
Κατηγορία:Οίκος των Μπερναντότ
Μοναστήρι Αγίου Γεωργίου Κρυονερίτη

Ο **Άγιος Γεώργιος ο Κρυονερίτης** είναι Ελληνορθόδοξο μοναστήρι το οποίο ευρίσκεται στην περιοχή των Αγίων Αναργύρων της πόλεως των Σερρών, ενώ αποτελεί μετόχι της Μονής Τιμίου Προδρόμου Σερρών. Η ονομασία του οφείλεται σε πηγή κρύου νερού, η οποία ευρισκόταν σε κοντινή απόσταση.

Το μοναστήρι φέρεται να ιδρύθηκε προ του 1298, ενώ η πρώτη αναφορά στο όνομά του γίνεται το 1318, εντός χρυσόβουλου του Βυζαντινού Αυτοκράτορα Ανδρόνικου Β΄ Παλαιολόγου. Το μοναστήρι, στην αρχική μορφή του, καταστράφηκε ολοκληρωτικά από τους Οθωμανούς το 1571, ενώ η ανακατασκευή του ξεκίνησε το 1862, με προσθήκη νέου καμπαναριού το 1871, το οποίο και είναι το παλαιότερο σε ημερομηνία ανέγερσης της πόλεως των Σερρών.

## Παραπομπές


Κατηγορία:Μονές της περιφερειακής ενότητας Σερρών
Κατηγορία:Σέρρες
Ουίλιαμ Σάμπας

Ο **Ουίλιαμ Άντονι Σάμπας** (αγγλικά: *William Anthony Schabas*, 19 Νοεμβρίου 1950, Κλήβελαντ), είναι Αμερικανοκαναδός ποινικολόγος και ακαδημαϊκός ο οποίος ασχολείται με την μελέτη του διεθνούς ποινικού δικαίου και ανθρωπίνων δικαιωμάτων, γενοκτονιών, και θανατικής ποινής, και αποτελεί σημαντική μορφή στον τομέα αυτό. Είναι καθηγητής του πανεπιστημίου Μίντλσεξ στο Ηνωμένο Βασίλειο, και καθηγητής διεθνούς ανθρωπίνου δικαίου στο πανεπιστήμιο του Λέιντεν στην Ολλανδία. Έχει γράψει πάνω από 18 μονογραφίες, 200 άρθρα, και 350 ακαδημαϊκές δημοσιεύσεις. Την περίοδο 2009-2011 διετέλεσε πρόεδρος της Διεθνούς Ένωσης Μελετητών Γενοκτονιών, ενώ αποτελεί μέλος του διευθυντικού συμβουλίου στο Διεθνές Ινστιτούτο Ποινικών Ερευνών (ICII).

Το 2014 ο Σάμπας διορίστηκε επικεφαλής της επιτροπής του ΟΗΕ σχετικά με τον ρόλο του Ισραήλ στην ισραηλινή επίθεση στην λωρίδα της Γάζας (2014). Ο διορισμός του έφερε αντίδραση από τον υπουργό εξωτερικών του Καναδά, Τζον Μπέιρντ, και την ΜΚΟ με την ονομασία UN Watch με έδρα την Γενεύη, καθώς έγιναν ισχυρισμοί πως ο Σάμπας είναι αντιισραηλινός, κάτι που ο ίδιος αρνήθηκε. Τον Φεβρουάριο του 2015 παραιτήθηκε μετά από καταγγελία της ισραηλινής κυβέρνησης πως ο Σάμπας είχε κατά το παρελθόν παράσχει νομικές συμβουλές στην Οργάνωση για την Απελευθέρωση της Παλαιστίνης κάτι που παραβίαζε την αντικειμενικότητα του, και κάτι που οδήγησε στην μετέπειτα παραίτηση του.

Έχει επίσης έντονη δραστηριοποίηση ως προς την κατήργηση της θανατικής ποινής διεθνώς. Σε ότι αφορά τις γενοκτονίες κάνει διάκριση ως προς την νομική διάσταση μεταξύ των εγκλημάτων κατά της ανθρωπότητας, εθνοκαθάρσεων, και των γενοκτονιών (όπως ορίζονται από την συνθήκη της Γενεύης),και έχει υποστηρίξει πως οι μόνες πραγματικές κατά τον ίδιο γενοκτονίες της πρόσφατης ιστορίας είναι η γενοκτονία των Αρμενίων, το Ολοκαύτωμα των Εβραίων και των Αθίγγανων, και η γενοκτονία της Ρουάντα. Δεν θεωρεί γενοκτονίες υπό την νομική έννοια τις περιπτώσεις όπως οι σταλινικές εκκαθαρίσεις ή το Χολοντόμορ, ή την γενοκτονία της Καμπότζης υπό τους Ερυθρούς Χμερ καθώς εξέλιπε το *εθνικό* στοιχείο, ενώ έχει δεχτεί κριτική και για την άρνηση του να αναγνωρίσει ως γενοκτονία την σφαγή της Σρεμπένιτσα την οποία θεωρεί ως εθνοκάθαρση, με την εθνοκάθαρση να αποτελεί πρόδρομο της γενοκτονίας, και υπήρξε έντονα κριτικός προς το Διεθνές Ποινικό Δικαστήριο για την Πρώην Γιουγκοσλαβία το οποίο την αναγνώρισε ως τέτοια.

## Παραπομπές


Κατηγορία:Γενοκτονίες
Κατηγορία:Ποινικολόγοι
Σβέρνιτσα

Η **Σβέρνιτσα** (αλβ. *Zvërnec*) είναι χωριό της Αλβανίας που κατοικείται από Έλληνες και Αρβανιτόβλαχους. Το χωριό αυτό, μαζί με τη γειτονική Νάρτα, αποτελούν ελληνόφωνους θύλακες, στην περιοχή βόρεια του Αυλώνα. Η γύρω περιοχή είναι γεμάτη από αλυκές. Η λιμνοθάλασσα της Νάρτας, η οποία φιλοξενεί ένα μοναδικό οικοσύστημα, βρίσκεται στα βόρεια του χωριού  ενώ στον Νότο βρέχεται από θάλασσα.

## Θρήσκευμα
Στην Σβέρνιτσα οι κάτοικοι είναι Χριστιανοί Ορθόδοξοι.Κοντά στο χωριό βρίσκονται ένα Βυζαντινό **μοναστήρι** αφιερωμένο στην Παναγία (Κοίμηση της Θεοτόκου')καθώς και ένα νησί που φέρει το ίδιο όνομα.Στο κέντρο του χωριού υπάρχει μια **εκκλησία** αφιερωμένη στην Παναγία (**Kisha Burimi Jetëdhënës** - **Ζωοδόχος Πηγή**).Νοτιοδυτικά του χωριού υπάρχει η εκκλησία του Αγίου Αθανασίου.μικρογραφία|280px|Το Μοναστήρι της Παναγίας στην Ζβέρνιτσα

## Διάλεκτος
Η διάλεκτος της Σβέρνιτσας κατατάσσεται στις βόρειες παραλλαγές της ελληνικής γλώσσας.

Όπως και η διάλεκτος της Νάρτας, φέρει επιρροές από την αλβανική γλώσσα, με την οποία έχει έρθει σε επαφή.

Στην Σβέρνιτσα ομιλείται επίσης και η Βλάχικη γλώσσα, από τα μέσα του 19ου αιώνα μ.Χ. Με τους ομιλητές της, να έλκουν την καταγωγή τους από την Ιστορική Μοσχόπολη.

[μικρογραφία|280px|Το [Νησί της Σβέρνιτσας|ομώνυμο νησί]]

## Αξιοσημείωτοι άνθρωποι
* Φάτος Αράπι, Αλβανός συγγραφέας και μεταφραστής

## Αναφορές


Κατηγορία:Χωριά του νομού Αυλώνα
4104

Το **4104** (*τέσσερις χιλιάδες εκατόν τέσσερα*) είναι ο φυσικός αριθμός μετά το 4103 και πριν το 4105.

## Ιδιότητες
* είναι σύνθετος αριθμός καθώς πέρα από τον εαυτό του και το 1 διαθέτει και άλλους διαιρέτες.
* αποτελεί τον 2ο θετικό ακέραιο μετά τον 1729 (αριθμός ταξί) ο οποίος μπορεί να εκφραστεί ως το σύνολο δύο θετικών κύβων με δύο διαφορετικούς τρόπους συγκεκριμένα ως 163 + 23 και ως 153 + 93, καθώς και ως -123 + 183 συμπεριλαμβάνοντας τους αρνητικούς ακεραίους.
* η τετραγωνική ρίζα του γινομένου των τετραγώνων των παραγόντων του είναι ακέραιος αριθμός (\sqrt{2^2 * 3^2 * 19^2} = 114,0).

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Εξωτερικοί σύνδεσμοι

* Encyclopedia of Integer Sequences, 4104 - EOIS
* Properties of the number 4104 - numberempire.com

4104
7744 (αριθμός)

Το **7744** (*επτά χιλιάδες επτακόσια σαράντα τέσσερα*) είναι ο φυσικός αριθμός μετά το 7743 και πριν το 7745.

## Ιδιότητες
*είναι σύνθετος αριθμός καθώς διαθέτει και άλλους διαιρέτες εκτός από τον εαυτό του και το 1.
*αποτελεί το τετράγωνο του 88 (882 = 7744), και είναι ο μικρότερος δυνατός τετράγωνος αριθμός τα ψηφία του οποίου εμφανίζονται ακριβώς δύο φορές, και η μόνη γνωστή τιμή τετραγώνου όπου εμφανίζεται η συγκεκριμένη διάταξη ψηφίων.
*εκφράζεται και ως το σύνολο των δυνάμεων δύο αριθμών υψωμένων στην πέμπτη, 7744&nbsp;=&nbsp;65&nbsp;+&nbsp;(&minus;2)5.
*αποτελεί αριθμό Χαρσάντ στις αριθμητικές βάσεις 5, 9, 10, 12, 14 and 15.

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Εξωτερικοί σύνδεσμοι

* Encyclopedia of Integer Sequences, 7744 - EOIS
* Properties of the number 7744 - numberempire.com

7744
Τρίο Κιτάρα

Το **Τρίο Κιτάρα** είναι ελληνικό μουσικό συγκρότημα που εμφανίστηκε το 1950 και διαλύθηκε το 1971. Το συγκρότημα αποτελούνταν από τους Γιώργο Δημάκη, Γιώργο Κεφαλά και Ανδρέα Ζαφειρίου. Το 1959 ο Ζαφειρίου αντικαταστάθηκε από τον Γιώργο Μαρνέρο (1936-2022).

## Ιστορία
Το συγκρότημα δημιουργήθηκε το 1942 αλλά ξεκίνησε την επαγγελματική του σταδιοδρομία το 1950. Το όνομά τους δόθηκε από τον Γιώργο Οικονομίδη. Και τα τρία μέλη του έπαιζαν κιθάρα. Ο Γιώργος Μουζάκης τους βοήθησε να κυκλοφορήσουν το 1950 τον πρώτο τους δίσκο που είχε τίτλο «Στο Τούγκο, Τούγκο, Τούγκο».

## Παραπομπές


Κατηγορία:Ελληνικά μουσικά συγκροτήματα
Κατηγορία:Μουσικά τρίο
Δημήτριος Αργυρόπουλος

Ο **Δημήτριος Αργυρόπουλος** ήταν διπλωμάτης από τη Θεσσαλονίκη, μέλος της Φιλικής Εταιρείας και αγωνιστής της Ελληνικής Επανάστασης του 1821.

## Βιογραφικά στοιχεία
Ο Δημήτριος Αργυρόπουλος γεννήθηκε στα μέσα του 18ου αιώνα στη Θεσσαλονίκη. Στα τέλη του 18ου αιώνα αποδήμησε στη Ρωσία και εργάστηκε εκεί ως διπλωμάτης, διαμένοντας στην Αγία Πετρούπολη. Μυήθηκε από νωρίς στη Φιλική Εταιρεία και ασχολήθηκε εντατικά με την προετοιμασία της Ελληνικής Επανάστασης. Οι Ρωσικές αρχές τον συνέλαβαν και τον φυλάκισαν για τις ενέργειές του σχετικά με την Ελληνική υπόθεση. Τελικά, αποφυλακίστηκε με τη μεσολάβηση του Ιωάννη Καποδίστρια. Αργότερα, διορίστηκε από τη Ρωσία, πρόξενος στο Ρωσικό προξενείο στο Γαλάτσι της Μολδοβλαχίας.

## Πρωτεργάτης της Επανάστασης του 1821
Στις 21 Φεβρουαρίου του 1821, ο Δημήτριος Αργυρόπουλος, συνεργαζόμενος με τον Έλληνα αρχηγό της χωροφυλακής του Γαλατσίου, Βασίλειο Καραβία και το Δ. Αρβανιτάκη, κήρυξε την Ελληνική Επανάσταση του 1821. Ακολούθησε σφαγή της τοπικής Οθωμανικής φρουράς και κατάληψη της πόλης. Ο Δημήτριος Αργυρόπουλος ήταν αυτός που ουσιαστικά προετοίμασε το έδαφος για την έλευση του Αλέξανδρου Υψηλάντη και του Ιερού Λόχου στη Μολδοβλαχία, κηρύσσοντας την Επανάσταση και εξουδετερώνοντας τις Οθωμανικές φρουρές.

## Πηγές
* Academic Dictionaries and Encyclopedias 

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Έλληνες διπλωμάτες
Κατηγορία:Ρώσοι διπλωμάτες
3511 (αριθμός)

Το **3511** (*τρεις χιλιάδες πεντακόσια έντεκα*) είναι ο φυσικός αριθμός μετά το 3510 και πριν το 3512.

## Ιδιότητες
* είναι σύνθετος αριθμός καθώς πέρα από τον εαυτό του και το 1 διαθέτει και άλλους διαιρέτες.
* αποτελεί τον δεύτερο και μεγαλύτερο γνωστό αριθμό Βίεφεριχ (εκφρασμένος ως δύναμη επί του 2 μπορεί να διαιρεθεί με τον αριθμό στην δύναμη του 2),, ο άλλος είναι ο 1093. Εάν υπάρχουν και άλλοι τέτοιοι αριθμοί αυτοί θα πρέπει να είναι μεγαλύτεροι από 6,7 x 1015.
* είναι ο 27ος κεντρωμένος δεκαγωνικός αριθμός.

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Εξωτερικοί σύνδεσμοι

* Encyclopedia of Integer Sequences, 3511 - EOIS
* Properties of the number 3511 - numberempire.com

3511
2520 (αριθμός)

Το **2520** (*δύο χιλιάδες πεντακόσια είκοσι*) είναι ο φυσικός αριθμός μετά το 2519 και πριν το 2521.

## Ιδιότητες
*είναι σύνθετος αριθμός καθώς πέρα από τον εαυτό του και το 1 διαθέτει και άλλους διαιρέτες. Συγκεκριμένα είναι ο μικρότερος δυνατός αριθμός ο οποίος διαθέτει ως διαιρέτες όλα τα ψηφία του δεκαδικού συστήματος από το 1 έως το 10, και αποτελεί το ελάχιστο κοινό πολλαπλάσιο τους.
*αποτελεί ανώτερο υψηλά σύνθετο αριθμό και κολοσιαία άφθονο αριθμό, καθώς διαθέτει μεγάλο αριθμό διαιρετών (48), και περισσότερους από όλους τους προηγούμενους αριθμούς.
*είναι ο τελευταίος υψηλά σύνθετος αριθμός ο οποίος είναι το μισό του ακριβώς επόμενου υψηλά σύνθετου αριθμού, και ο τελευταίος ο οποίος αποτελεί διαιρέτη όλων των επόμενων υψηλά σύνθετων αριθμών.
*είναι ο μικρότερος δυνατός αριθμός ο οποίος μπορεί να εκφραστεί ως το γινόμενο ενός αριθμού και του αντίστροφου του με δυο διαφορετικούς τρόπους (120 x 21 και 210 x 12).
*είναι παλινδρομικός αριθμός στην βάση 11 (199111), και αριθμός επαναλαμβανόμενων ψηφίων στις βάσεις 55, 59 and 62.
*είναι αριθμός Χαρσάντ στις βάσεις 2, 3, 4, 5, 6, 7, 8, 9, 10, 11, 12, 13, 14, 15 and 16.

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Εξωτερικοί σύνδεσμοι

* Encyclopedia of Integer Sequences, 2520 - EOIS
* Properties of the number 2520 - numberempire.com

2520
Continente

Η **Continente** είναι μια αλυσίδα λιανικής που ανήκει στην Sonae Distribuição, τον μεγαλύτερο λιανοπωλητή στην Πορτογαλία. Η αλυσίδα της υπεραγοράς Continente βρίσκεται σε όλη την ηπειρωτική Πορτογαλία, καθώς και στη Μαδέρα και στις Αζόρες. Η αλυσίδα σουπερμάρκετ Continente Modelo, έχει επίσης εθνική παρουσία. Η Sonae Distribuição, SGPS, SA, είναι θυγατρική εταιρεία της Sonae SGPS.

## Ιστορία
Η Sonae Distribuição ξεκίνησε το 1985 με τη συγχώνευση δύο μεγάλων λιανοπωλητών, Modelo και Continente. Η Modelo ανήκε στην εκμετάλλευση της Sonae, ενώ η Continente ήταν η πορτογαλική και ισπανική επιχείρηση του γαλλικού μεταπωλητή Promodès.
Ως εκ τούτου, ανήκε εξ ολοκλήρου στη γαλλική της ανταγωνίστρια Carrefour, η οποία πώλησε το μερίδιό της στη Sonae για € 345 εκατ, στις 16 Νοεμβρίου 2004.
Το 2008, η Carrefour πώλησε στην Sonae τις πορτογαλικές επιχειρήσεις λιανικής πώλησης που διέθεταν με το σήμα Carrefour. Η Continente χρησιμοποιούσε ένα υποκατάστημα στο Ντουμπάι, το οποίο αργότερα αγόρασε η Carrefour. Το σύμβολο της Continente εξαφανίστηκε από την Ισπανία μετά τη συγχώνευση του Carrefour-Promodès το 1999.

### Στην Ελλάδα

To 1991 ήρθε στην Ελλάδα και το 1999 εξαγοράζεται από την Carrefour και τον Μαρινόπουλο.

Κατηγορία:Αλυσίδες σούπερ μάρκετ
9999 (αριθμός)

Το **9999** (*εννέα χιλιάδες εννιακόσια ενενήντα εννέα*) είναι ο φυσικός αριθμός μετά το 9998 και πριν το 10000.

## Ιδιότητες
* Είναι σύνθετος αριθμός καθώς εκτός από τον εαυτό του και το 1 διαθέτει και άλλους διαιρέτες.
* αποτελεί αριθμό Καπρεκάρ (99992 = 99980001, 9998 + 0001 = 9999 .

* όταν χρησιμοποιείται ως διαιρέτης επιστρέφει επαναλαμβανόμενες ακολουθίες δεκαδικών ψηφίων του αριθμού με τον οποίο διαιρείται, π.χ. 1234 / 9999 = 0.123412341234... .

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 
* αποτελεί τυχερό αριθμό στην κινεζική παράδοση και χρησιμοποιείται συχνά ως γούρι όταν αναγράφεται επί αντικειμένων.
* το 9999 είναι ο αριθμός τηλεφώνου για τα επείγοντα στο Ομάν.
* το 9999 ήταν η μέγιστη δυνατή γραμμή κειμένου σε παλαιές γλώσσες προγραμματισμού όπως η BASIC. 

## Παραπομπές


## Εξωτερικοί σύνδεσμοι
* Online Encyclopedia of Integer Sequences, 9999 - OEIS
* Properties of the number 9999 - numberempire.com

9999
65536 (αριθμός)

Το **65536** (*εξήντα πέντε χιλιάδες πεντακόσια τριάντα έξι*) είναι σύνθετος αριθμός μετά το 65535 και πριν το 65537.

## Ιδιότητες
* αποτελεί σύνθετο αριθμό καθώς πέρα από τον εαυτό του και το 1 διαθέτει και άλλους διαιρέτες. 
* αποτελεί υπερτέλειο αριθμό, ως σ(σ(*n*))=2*n*.
* Εκθετικά μπορεί να εκφραστεί ως 2^{2^{2^{2}}}, ή ως ^42 στην σημειολογία hyper-4.
* Στην σημειολογία Κνουθ άνω βέλους εκφράζεται ως 
2 \uparrow 16
, ή 
2 \uparrow 2 \uparrow 2 \uparrow 2
, ή 
2 \uparrow\uparrow 4
 ή 
2 \uparrow\uparrow\uparrow 3
.
* αποτελεί την μόνη δύναμη του 2 μικρότερη από 231000 η οποία δεν περιέχει τα ψηφία 1, 2, 4 ή 8 στην δεκαδική της αναπαράσταση.
* αποτελεί ανέγγιχτο αριθμό, καθώς δεν μπορεί να εκφραστεί ως το σύνολο διαιρετών κανενός θετικού αριθμού, ούτε και του εαυτό του.
* είναι η 5η τιμή της συνάρτησης Άκερμαν ως f(5), η f(4) είναι το 8.
## Στην επιστήμη υπολογιστών
Το 65536 (216) αποτελεί την μέγιστη χωρίς πρόσημο δυνατή τιμή 16 δυαδικών ψηφίων (*unsigned short int*, λογίζεται ωστόσο από το 0 έως το 65535), οι τύποι δεδομένων με αυτό το εύρος χρησιμοποιούνται αρκετά συχνά στις γλώσσες προγραμματισμού και κατά συνέπεια στις διάφορες εφαρμογές ηλεκτρονικών υπολογιστών, όπως π.χ. το 65536 είναι ο μέγιστος αριθμός γραμμών σε παλαιές εκδόσεις του Excel (97, 2000, 2002 και 2003). Οι μεταγενέστερες εκδόσεις αναβαθμίστηκαν ώστε να υποστηρίζουν 1.048.576 γραμμές (220)).
## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Εξωτερικοί σύνδεσμοι
* Online Encyclopedia of Integer Sequences, 65536 - OEIS
* Prime Curios! 65536 - primes.utm.edu
* Properties of the number 65536 - numberempire.com

Κατηγορία:Σύνθετοι αριθμοί
Χριστόδουλος Μπαλάνος

Ο **Χριστόδουλος Μπαλάνος** (; - 1821) ήταν προύχοντας της Θεσσαλονίκης, επιχειρηματίας και μέλος της Φιλικής Εταιρείας.

## Βιογραφικά στοιχεία

Ο Χριστόδουλος Μπαλάνος γεννήθηκε στα μέσα του 18ου αιώνα στη Θεσσαλονίκη. Κατάγονταν από μεγάλη οικογένεια της πόλης, με οικονομική επιφάνεια και αποτελούσε έναν από τους προύχοντες της Θεσσαλονίκης. Μεταξύ άλλων διατηρούσε μεγάλο χάνι στη σημερινή Πλατεία Χρηματιστηρίου επί της οδού Φράγκων. Σύζυγός του ήταν η Άννα Πάικου, ανηψιά του Ανδρόνικου Γεωργίου Πάικου *(παππούς του πολιτικού [[Ανδρόνικος Πάικος|Ανδρόνικου Πάικου]])* που απαγχονίστηκε από τους Οθωμανούς. Υπήρξε ο πρώτος από τους προύχοντες της πόλης που μυήθηκε στη Φιλική Εταιρεία από τον, επιφορτισμένο με αυτή την αποστολή, καλόγερο της Μονής Ιβήρων του Αγίου Όρους. Στη συνέχεια, βοήθησε στη μύηση και των λοιπών επιφανών παραγόντων της πόλης και συντόνισε τις προσπάθειες για την προετοιμασία της Ελληνικής Επανάστασης. Ουσιαστικά ήταν ο ιθύνων νους των επαναστατικών ενεργειών των Θεσσαλονικέων.

## Επανάσταση του 1821

Με το ξέσπασμα της Ελληνικής Επανάστασης του 1821 και τις πολεμικές επιχειρήσεις στη Χαλκιδική, οι Οθωμανικές αρχές συνέλαβαν τους προύχοντες της Θεσσαλονίκης, μεταξύ των οποίων και το Χριστόδουλο Μπαλάνο, και τους έσφαξαν στην τότε πλατεία Αλευραγοράς (σημερινή αγορά Καπάνι - Βλάλη), στις 18 Μαΐου του 1821.

## Πηγές

* Αγγελιοφόρος, Σάββατο 23 Μαρτίου 2013, ιστορία: Αλλαγές και ρήξεις, Ευάγγελος Χεκίμογλου

Κατηγορία:Έλληνες μέλη της Φιλικής Εταιρείας
Κατηγορία:Έλληνες πρόκριτοι
Αλεχάντρα Μπάρρος

Η **Αλεχάντρα Μπάρρος** (*Alejandra Yuriana Barros del Campo Sánchez*, 11 Αυγούστου 1971 -) είναι Μεξικανή ηθοποιός. Έγινε γνωστή στο κοινό από την τηλενουβέλα *[[Η Μαριάννα της νύχτας|Mariana de la Noche]]*.

## Φιλμογραφία
**Mujer casos de la vida real* - 1985/07
**Confidente de Secundaria* - 1996, ως Λάουρα
**Huracán* - 1997/98, ως Ρόσιο Μεδίνα
**Locura de Amor* - 2000, ως Μπεατρίς Σαντοβάλ
**[[Για ένα φιλί|Por un beso]]* - 2000/01, ως Τέλμα (Γκεστ εμφάνιση)
**Atrévete a Olvidarme* - 2001, ως Όλγα Μπόκερ ντε Ρίβας-Μοντάνιο
**María Belén* - 2001, ως Βαλέρια Μοντάνιο ντε Σάνς
**Navidad Sin Fin* - 2001/02, ως Ανχελίτα (Μίνι-σειρά)
**Clase 406* - 2002/03, ως Αδριάνα Πίνεδα Σουάρες/Άνχελα Πίνεδα Σουάρες
**[[Η Μαριάννα της νύχτας|Mariana de la Noche]]* - 2003/04, ως Ελίσα Μαδριγάλ/Μαριάνα Μοντενέγρο Μαδριγάλ/Λούγο-Ναβάρρο Μαδριγάλ
**Matando Cabos* - 2004, ως Εξωγήινος Αρχηγός (Ταινία)
**Fear Factor VIP* - 2005, ως Παρουσιάστρια 
**Vibe* - 2005, ως Παρουσιάστρια 
**La Madrastra* - 2005, ως Ντιάνα (TV Show)
**La Verdad Oculta* - 2006, ως Αλεχάντρα Μπαλμόρι Γενοβές
**Mejor es que Gabriela no se muera* - 2006 (Ταινία)
**Sultanes del Sur* - 2007, ως Τουρίστρια σε αεροπλάνο (Ταινία)
**El viaje de la Nonna* - 2007, ως Άνα
**13 Miedos Intercambio* - 2007, ως Κριστίνα (31 επεισόδια)
**Yo amo a Juan Querendón* - 2007/08, ως Σουσάνα (Γκεστ εμφάνιση)
**S.O.S.: Sexo y otros secretos* - 2008
**[[Γυναίκες δολοφόνοι|Mujeres Asesinas]]* - 2008, ως Γιέσικα Σουάρες, Η τοξική (Σεζόν:1, Επεισόδιο:4)
**[[Σιδερένια ψυχή|Alma de Hierro]]* - 2008/09, ως Μαριάνα Καμάρχο ντε Ιέρρο
**Amar* - 2009, ως Βιρχίνια (Ταινία)
**[[Μέχρι να μας χωρίσουν τα χρήματα|Hasta Que El Dinero Nos Separe]]* - 2009/10, ως Δικ. Αλίσια Άβιλα ντελ Βιγιάρ(Γκεστ εμφάνιση)
**Seres: Genesis* - 2010, ως Δρ. Μαριέλ  (Ταινία)
**No eres tu, soy yo* - 2010, ως Μαρία  (Ταινία)
**[[Για να αγαπήσεις και πάλι|Para Volver a Amar]]* - 2009/10, ως Μπάρμπαρα Μαντίγια ντε Εσπινόσα
**Viento en Contra* - 2011, ως Σοφία Ναβαρρέτε (Ταινία)
**Sueños del Caribe* - 2012, ως Φλορίνα ντε Ντιός (Ταινία)
**[[Για την αγάπη σου μόνο|Quiero Amarte]]* - 2013/14, ως Χουλιάνα Μοντεσίνος Καρμόνα ντε λα Πάρρα
**[[Η σκιά του παρελθόντος|La sombra del pasado]]* - 2014, ως Καντέλα Ριβέρο ντε Μεντόσα
**[[Γιατί δεν με αφήνεις|A que no me dejas]]* - 2015, ως Χουλιέτα Ολμέδο Ροδρίγκες ντε Κόρδοβα/Βριχίνια
**Mujeres de negro* - 2016, ως Γιακελίν "Γιάκι" Ακόστα ντε Ριβέρα
**[[Και αύριο θα είναι μια άλλη μέρα|Y mañana será otro día]]* - 2018, ως Ντιάνα Αλκάνταρα Λασκάνο ντε Σαρμιέντο

## Βραβεία & Υποψηφιότητες

## Παραπομπές


## Εξωτερικοί Σύνδεσμοι

*
*Alejandra Barros at the Telenovela Database

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
2.147.483.647

Ο αριθμός **2.147.483.647** (*δύο δισεκατομμύρια εκατόν σαράντα επτά εκατομμύρια τετρακόσιες ογδόντα τρεις χιλιάδες εξακόσια σαράντα επτά*) είναι ο όγδοος πρώτος αριθμός Μερσέν και εκφράζεται και ως 231&nbsp;−&nbsp;1. Αποτελεί έναν από τους μόλις 4 γνωστούς διπλούς αριθμούς Μερσέν, ενώ στην επιστήμη υπολογιστών αντιστοιχεί στην μέγιστη θετική δεκαδική τιμή των 32 δυαδικών ψηφίων.

## Ιστορία
Ανακαλύφθηκε ως πρώτος αριθμός από τον Λέοναρντ Όιλερ ο οποίος έγραψε την απόδειξη στην αλληλογραφία του με τον Ντάνιελ Μπερνούλι το 1772. Για την εύρεση του ο Όιλερ δοκίμασε διαδοχικές διαιρέσεις του αριθμού με μικρότερους του, βελτιώνοντας την μέθοδο του Πιέτρο Κατάλντι, και βρίσκοντας την απόδειξη μετά από 372 διαιρέσεις. Ο προηγούμενος μεγαλύτερος γνωστός πρώτος αριθμός (6.700.417) είχε ανακαλυφθεί επίσης από τον Όιλερ 40 έτη νωρίτερα. 

Ο αριθμός 2.147.483.647 παρέμεινε ο μεγαλύτερος γνωστός πρώτος αριθμός για τα επόμενα 95 έτη, έως το 1867.Θεωρούνταν τόσο μεγάλος για τα δεδομένα της εποχής, ώστε υπήρξαν εκτιμήσεις πως μάλλον είναι ο μεγαλύτερος πρώτος αριθμός που θα ανακαλυπτόταν ποτέ ή τουλάχιστον κανείς δεν θα δοκίμαζε να ανακαλύψει κάποιον μεγαλύτερο.

## Στην επιστήμη υπολογιστών
Η τιμή 2.147.483.647 (ή 7FFFFFFF16 στο δεκαεξαδικό σύστημα) είναι η μέγιστη θετική τιμή των 32 δυαδικών ψηφίων (*signed int*) και κατά συνέπεια αποτελεί όριο και σε όσες εφαρμογές ηλεκτρονικών υπολογιστών χρησιμοποιούν αυτόν τον τύπο δεδομένων. Η εμφάνιση του αριθμού κατά την διάρκεια υπολογισμών συχνά σημαίνει πως έχει υπάρξει κάποιο σφάλμα ή πως υπάρχει έλλειψη τιμής.

Στις παλαιότερες εκδόσεις των λειτουργικών συστημάτων τα οποία δημιουργήθηκαν με χρήση της γλώσσας προγραμματισμού C, ο τύπος δεδομένων που χρησιμοποιείται για την καταγραφή χρόνου `([[time_t]])`, αποτελείται από 32 μπιτ (μέγιστη δυνατή τιμή 2.147.483.647). Καθώς η καταγραφή του χρόνου ορίζεται ως ο αριθμός δευτερολέπτων που έχει περάσει από την 1η Ιανουαρίου 1970 (εποχή Unix), η μέγιστη δυνατή τιμή των 32 μπιτ (2.147.483.647, ως δευτερόλεπτα περίπου 58 έτη) δεν επαρκεί για τις ημερομηνίες από το έτος 2038 και έπειτα κάτι που είναι γνωστό ως πρόβλημα του έτους 2038, παρόμοιου με το πρόβλημα του έτους 2000. Έτσι για την επίλυση του προβλήματος, οι υπολογιστές αναβαθμίστηκαν στις αρχές του 21ου αιώνα σε αρχιτεκτονική με υποστήριξη 64 μπιτ η οποία διαθέτει πολύ μεγαλύτερη μέγιστη τιμή (τον αριθμό 9.223.372.036.854.775.807) η οποία εάν εκτιμηθεί ως δευτερόλεπτα αντιστοιχεί σε 292 δισεκατομμύρια έτη από την 1η Ιανουαρίου 1970.

## Παραπομπές


## Εξωτερικοί σύνδεσμοι
* Online Encyclopedia of Integer Sequences, 2147483647 - OEIS
* Prime Curios! 2147483647 - primes.utm.edu
* Properties of the number 2147483647 - numberempire.com

2147483647
4294967295

Ο αριθμός **4.294.967.295** (*τέσσερα δισεκατομμύρια διακόσια εννενήντα τέσσερα εκατομμύρια εννιακόσιες εξήντα επτά χιλιάδες διακόσια ενενήντα πέντε*) είναι φυσικός αριθμός ο οποίος εκφράζεται και ως 2-1. 

## Περιγραφή
Αποτελεί *τέλειο σύνθετο αριθμό* που περιγράφεται από την συνάρτηση του Όιλερ (*perfect totient*).  Οι παράγοντες του (3, 5, 17, 257, 65537) αποτελούν πρώτους αριθμούς Φερμά και κατά συνέπεια ο αριθμός αυτός είναι ο μεγαλύτερος γνωστός περιττός αριθμός ο οποίος είναι δυνατό να αναπαρασταθεί ως πολύγωνο. Παραγοντοποιείται και ως 641 x 6.700.417. Επίσης, είναι ο μεγαλύτερος γνωστός περιττός αριθμός *ν* για τον οποίο μπορεί να κατασκευαστεί η γωνία 2\pi/\nu, ή για τον οποίο το \cos(2\pi/\nu) μπορεί να εκφραστεί ως τετραγωνικές ρίζες.

Ιστορικά ο αριθμός είναι σημαντικός καθώς ο Όιλερ απέδειξε πως είναι σύνθετος και όχι πρώτος, καταρρίπτοντας την εικασία του Φερμά πως οι αριθμοί της μορφής \scriptstyle 2 ^{ 2 ^{ 5}} αποτελούν πρώτους αριθμούς.

## Στην επιστήμη υπολογιστών

Αποτελεί την μέγιστη τιμή χωρίς πρόσημο 32 δυαδικών ψηφίων και την μέγιστη τιμή για τους θετικούς ακεραίους (τύποι δεδομένων ως *unsigned int* ή *unsigned long int*). Η τιμή αυτή είναι επίσης η μέγιστη δυνατή διεύθυνση μνήμης για τους επεξεργαστές με 32 μπιτ, ενώ οι νεότερης γενιάς 64μπιτοι υπολογιστές υποστηρίζουν τιμές έως 263 -1 (9223372036854775807).

## Παραπομπές


## Εξωτερικοί σύνδεσμοι
* Online Encyclopedia of Integer Sequences, 4294967295 - OEIS
* Prime Curios! 4294967295 - primes.utm.edu
* Properties of the number 4294967295 - numberempire.com

Κατηγορία:Σύνθετοι αριθμοί
Σάρα Λάρσον

Η **Σάρα Μαρία Λάρσον** (, , 16 Δεκεμβρίου 1997 - ) είναι Σουηδή τραγουδίστρια. Το 2008, σε ηλικία 11 ετών, έλαβε μέρος στο σουηδικό talent show "Talang Sverige" όπου αναδείχθηκε νικήτρια. Έπειτα υπέγραψε συμβόλαιο με την δισκογραφική TEN Music Group το 2012 και σχεδόν  Ένα χρόνο αργότερα, κυκλοφόρησε το πρώτο της άλμπουμ, με τίτλο "Introducing". Το τραγούδι της, "Uncover" κατάφερε να ανέβει στην κορυφή των charts σε Σουηδία, Δανία και Νορβηγία.

Αργότερα, η Λάρσον υπέγραψε τριετές συμβόλαιο με την Epic Records στις Ηνωμένες Πολιτείες, μέσω του οποίου κυκλοφόρησε το πρώτο της διεθνές άλμπουμ, So Good (2017). Έγινε το δεύτερο άλμπουμ της που έφτασε στο νούμερο ένα στη Σουηδία, ενώ έφτασε στο top-ten σε επτά άλλες χώρες. Το κύριο single του, "Lush Life", έφτασε στο top-five σε 18 χώρες και έγινε ένα από τα τραγούδια με τις καλύτερες πωλήσεις της δεκαετίας του 2010 στο Ηνωμένο Βασίλειο. Το άλμπουμ περιελάμβανε τα επόμενα singles "Never Forget You" (με την MNEK), τα οποία έφτασαν στο νούμερο ένα στη Σουηδία, και "I Would Like", τα οποία έφτασαν στο νούμερο δύο στο Ηνωμένο Βασίλειο. Συμμετείχε στο single "Symphony" του Clean Bandit του 2017, το οποίο έγινε τραγούδι στο νούμερο ένα στο Ηνωμένο Βασίλειο και έφτασε στην κορυφή των σουηδικών και νορβηγικών charts. Το τρίτο στούντιο άλμπουμ της, Poster Girl (2021), ηγήθηκε του single "Ruin My Life", το οποίο πιστοποιήθηκε χρυσό στις ΗΠΑ και το Ηνωμένο Βασίλειο. Το 2022, η Λάρσον έφυγε από το TEN Music Group και απέκτησε τον μουσικό της κατάλογο. Το τέταρτο άλμπουμ της, Venus, κυκλοφόρησε το 2024 από την Epic Records και τη δική της δισκογραφική εταιρεία, Sommer House. Το πέμπτο άλμπουμ της Larsson, Midnight Sun, κυκλοφόρησε το 2025 και έλαβε ευρεία αναγνώριση από τους κριτικούς. Το ομώνυμο τραγούδι έγινε η πέμπτη συμμετοχή της στο αμερικανικό Billboard Hot 100, φτάνοντας στο νούμερο 69, και χάρισε στην Larsson μια υποψηφιότητα για βραβείο Grammy στην κατηγορία Καλύτερη Ηχογράφηση Dance Pop.

Επίσης, τραγούδησε στην έναρξη του UEFA EURO 2016, που έγινε στη Γαλλία.

## Φιλμογραφία

## Παραπομπές


## Εξωτερικοί σύνδεσμοι
* 
*  

Κατηγορία:Σουηδές τραγουδίστριες
Ερρίκος του Νάσσαου-Ζίγκεν

Ο **Ερρίκος**, γερμ. Heinrich, ολλανδ. Hendrik (πριν το 1288 - Ιούλιος/Αύγουστος 1343) ήταν κόμης του Νάσσαου-Ζίγκεν (1290-1343) και μετά του Νάσσαου-Ντίλενμπουργκ (1328-1343).

## Βιογραφία
Ήταν ο πρωτότοκος γιος του Όθωνα Α΄, κόμη του βόρειου Νάσσαου και της Αγνής, κόρης του Έμιχ Δ΄, κόμη του Λάινινγκεν.

Το 1290 απεβίωσε ο πατέρας του και η κτήση του μοιράστηκε: ο Ερρίκος έλαβε το Ζίγκεν και οι νεότεροι αδελφοί του Έμιχο Α΄ και Ιωάννης το Χάνταμαρ και το Ντίλενμπουργκ αντίστοιχα. Το 1328 απεβίωσε ο Ιωάννης και τον κληρονόμησε ο Ερρίκος.

Απεβίωσε το 1343 σε ηλικία 55 ετών και τον διαδέχθηκαν οι γιοί του, ο Όθων Β΄ στο Ζίγκεν & Ντίλενμπουργκ και ο Ερρίκος στο Μπάιλσταϊν.

## Οικογένεια
Νυμφεύτηκε την Αδελαΐδα, κόρη του Ντιρκ του Χάινσμπεργκ & Μπλάνκενμπεργκ και είχε τέκνα:
* Αγνή, παντρεύτηκε τον Γκέρλαχ, κύριο του Ίζενμπουργκ-Λίμπουργκ
* Αικατερίνη, ηγουμένη στο αββαείο του Άλτενμπουργκ
* Γερτρούδη, ηγουμένη στο αββαείο του Άλτενμπουργκ
* Όθων Β΄ π. 1305-1351, κόμης του Νάσσαου-Ντίλενμπουργκ & Ζίγκεν
* Ερρίκος Α΄ 1307-1388, κόμης του Νάσσαου-Μπάιλσταϊν.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Σκορδίλο Ρεθύμνου

Το **Σκορδίλο** είναι οικισμός της Κοινότητας Αλφάς του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται σε υψόμετρο 180 μέτρα και απέχει 22 χιλιόμετρα από το Ρέθυμνο. Αναφέρεται για πρώτη φορά το 1842 από τον Χουρμούζη Βυζάντιο. Το όνομά του πρέπει να σχετίζεται με τη βυζαντινή οικογένεια των Σκορδιλών. Κατά την απογραφή του 1881 είχε 125 κατοίκους, το 1900: 131 κατ. το 1920: 112 κατ., το 1928: 122 κατ., το 1940: 113 κατ., το 1951: 127 κατ., το 1961: 120 κατ., το 1971: 89 κατ., το 1981: 83 κατ., το 1991: 58 κατ.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Κέρκι

Το **Κέρκι**, γνωστό μέχρι το 2017 ως **Αταμυράτ **(Κυριλλικά τουρκμενικά: Атамырат), καθώς επίσης και ως **Αταμουράτ **(), είναι μια πόλη στο ανατολικό Τουρκμενιστάν. Η πόλη βρίσκεται στην **Επαρχία Λεμπάπ**. Παλαιότερα ήταν γνωστό ως **Κέρκι **ή **Ζαμμ**. Βρίσκεται σε μια πεδιάδα στην αριστερή όχθη του ποταμού Αμού Ντάρια.

## Επισκόπηση
Στις κοντινές πόλεις και χωριά περιλαμβάνεται το Μούκρι, το Αμιντέργια, το Σούρχι και το Κιίκτσι.

Η πόλη εξυπηρετείται από το Αεροδρόμιο του Κέρκι το οποίο βρίσκεται 2 μίλια (3 χλμ) από το κέντρο της πόλης. Τον Αύγουστο του 2012, η εθνική εταιρεία Τουρκμενιστάν Airlines ανακοίνωσε ένα διεθνή διαγωνισμό για να σχεδιάσει και να κατασκευάσει ένα νέο συγκρότημα με ικανότητα εξυπηρέτησης 100 επιβατών ανά ώρα. Τον Φεβρουάριο του 2013, ανατέθηκε μια οδική γέφυρα που θα συνδέει την πόλη με το χωριό Κερκίτσι. 

Το 1999, η σιδηροδρομική γραμμή από το Τουρκμεναμπάτ προς το Κέρκι ολοκληρώθηκε, συνδέοντας το Κέρκι με το βασικό σιδηροδρομικό δίκτυο του Τουρκμενιστάν, χωρίς να χρειάζεται να χρησιμοποιηθεί παράκαμψη από το Ουζμπεκιστάν. Στα τέλη του 2016, μια σιδηροδρομική γραμμή χτίστηκε νότια, προς το Ιμαμναζάρ στα σύνορα με το Αφγανιστάν και μια άλλη προς την Ακίνα, μετατρέποντας το Κέρκι σε ένα σιδηροδρομικό κόμβο. Αυτό αναμένεται να γίνει μέρος του σιδηροδρομικού διαδρόμου διαμέσου του βόρειου Αφγανιστάν.

Το σημερινό όνομα της πόλης, Κέρκι, είναι μια τουρκοποιημένη εκδοχή του περσικού ονόματος Καρκούχ (کرکوه) που σημαίνει "Κουφό Βουνό". Η πόλη μετονομάστηκε το 1999 σε Αταμιράτ από τον τότε πρόεδρο του Τουρκμενιστάν, Σαπαρμουράτ Νιγιαζόφ, προς τιμήν του πατέρα του Αταμιράτ Νιγιαζόφ, ο οποίος είχε εργαστεί ως δάσκαλος εκεί, προτού σκοτωθεί στο Β΄ Παγκόσμιο Πόλεμο.

## Δείτε επίσης
* Κατάλογος πόλεων του Τουρκμενιστάν

## Παραπομπές


## Εξωτερικοί σύνδεσμοι

* Δορυφορικός χάρτης στο Maplandia.com

Κατηγορία:Πόλεις του Τουρκμενιστάν
Όθων Β΄ του Νάσσαου-Ντίλενμπουργκ

Ο **Όθων Β΄**, γερμ. Otto ΙΙ (π. 1305 - 1351) από τον Οίκο του Νάσσαου ήταν κόμης του Νάσσαου-Ντίλενμπουργκ & Ζίγκεν (1343-1351).

## Βιογραφία
Ήταν ο πρωτότοκος γιος του Ερρίκου, κόμη του Νάσσαου-Ζίγκεν και της Αδελαΐδας, κόρης του Ντιρκ του Χάινσμπεργκ & Μπλάνκενμπεργκ.

## Οικογένεια
Νυμφεύτηκε την Αδελαΐδα/Αλέιντα, κόρη του Φίλιππου κυρίου του Βιάντεν και είχε τέκνα:
* Αδελαΐδα, μοναχή στο Κέπελ, αργότερα ηγουμένη.
* Ιωάννης Α΄ π. 1340-1416, κόμης του Νάσσαου-Ντίλενμπουργκ.
* Ερρίκος ο *Ξιφομάχος* απεβ. 1402, μέλος του Συλλόγου (canon) του καθεδρικού της Κολωνίας
* Όθων, μέλος του Συλλόγου και κοσμήτορας (Provost) του καθεδρικού του Αγ. Μαυρικίου του Μάινς, και έπειτα μέλος του Συλλόγου του καθεδρικού της Κολωνίας.

## Πρόγονοι

## Αναφορές


## Πηγές
* Eduard Ausfeld (1887), "Otto II., Graf von Nassau", Allgemeine Deutsche Biographie (ADB) (in German), 24, Leipzig: Duncker & Humblot, pp. 707–708

Κατηγορία:Οίκος του Νάσσαου
Ασπριά Αιτωλοακαρνανίας

Η **Ασπριά** ή ο **Ασπριάς** είναι οικισμός της Στερεάς Ελλάδας, στην Περιφερειακή Ενότητα Αιτωλοακαρνανίας. 

## Γεωγραφικά στοιχεία
Η Ασπριά είναι κτισμένη αμφιθεατρικά στους πρόποδες του όρους Αετόπετρα σε υψόμετρο 780 μέτρων, ανάμεσα στα δυο όρη Μακριά Ράχη και Μακρυνόρος και ανάμεσα σε δύο χειμάρρους που καταλήγουν στον ποταμό Μόρνο. Το χωριό απέχει 97 χλμ. Α.-ΒΑ. από το Μεσολλόγγι, 48 χλμ. ΒΑ. από την Ναύπακτο και βρίσκεται επάνω στον επαρχιακό δρόμο που συνδέει τα χωριά Λιμνίτσα, Κοκκινοχώρι, Χρίσοβο και Κεντρική.  

### Αξιοθέατα
Αξιοθέατα του χωριού είναι η "Δρακότρυπα", ένα φυσικό λαβυρινθώδες σπήλαιο σε απόσταση 3 χλμ. προς την Αναβρυτή με υπόγειο ποταμό, μικρές λίμνες, σταλαγμίτες και σταλακτίτες, που ανακαλύφθηκε το 1969 και έχουν του οποίου έχουν εξερευνηθεί πάνω από 500 μέτρα διαδρομών. Ενδιαφέρον παρουσιάζει το παλιό παραδοσιακό κτίριο στον κεντρικό δρόμο του χωριού που έχει αναπαλαιωθεί και πρόκειται να εγκατασταθεί λαογραφική συλλογή και ο πολιτιστικός σύλλογος του χωριού, ο ενοριακός ναός Άγιος Γεώργιος (ο παλιός είχε κτισθεί το 1802) και το ανακαινισμένο παρεκκλήσι του Αγίου Νικολάου με επιγραφές 1832, 1890.

## Ιστορικά στοιχεία
Διάσπαρτα ευρήματα της περιοχής, όπως οι πλακοεπένδυτοι τάφοι στις τοποθεσίες "Σκαλόραχη", "Λακκούλα" και "Ελληνομνήματα", τα κεραμικά στη "Λακκούλα", μεγάλοι λίθοι στην "Παλιόλακα" και αγνύθες (βαρίδια αργαλειού) στην "Αργασταριά" και "Μηλιανού" μαρτυρούν, μετά από ραδιοχρονολόγηση, ότι υπήρχε αρχαίος οικισμός από το 500 π.Χ..

Την περίοδο της Τουρκοκρατίας, το όνομα Ασπριά εμφανίζεται στα πρώιμα επίσημα οθωμανικά κατάστιχα και ο περιηγητής Φρανσουά Πουκεβίλ την αναφέρει, ως Ασπριάς, στον κατάλογο των χωριών της περιοχής Κραβάρων να κατοικείται από 10 οικογένειες. 

## Διοικητικά στοιχεία
Την περίοδο 1999 - 2010, σύμφωνα με το πρόγραμμα Καποδίστριας, αποτελούσε το Διαμερισματικό/Δημοτικό διαμέρισμα Ασπριάς και ανήκε στο Δήμο Αποδοτίας. Με την εφαρμογή του προγράμματος Καλλικράτης εντάχθηκε στη Τοπική Κοινότητα Ασπριάς που ανήκει στη Δημοτική Ενότητα Αποδοτίας του Δήμου Ναυπακτίας και ο πληθυσμός της σύμφωνα με την απογραφή του 2011 είναι 78 κάτοικοι  .

### Απογραφές πληθυσμού

## Εξωτερικοί σύνδεσμοι
* Η ιστοσελίδα του Εκπολιτιστικού Συλλόγου των Απανταχού Ασπριωτών Ναυπακτίας** "**Ο Άγιος Γεώργιος"
* Ο Ασπριάς στην ιστοσελίδα του δήμου Ναυπακτίας 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Στέφανος Σγούρος

Ο ** Στέφανος Σγούρος ** (Πουλάδες Κέρκυρας, 1924 - Κέρκυρα, 31 Αυγούστου 2017) ήταν Έλληνας ζωγράφος και αγιογράφος της Επτανησιακής Σχολής που διακρίθηκε κυρίως στην τοπιογραφία και την ανθρώπινη μορφή.

## Βιογραφία
Ο Στέφανος Σγούρος γεννήθηκε στους Πουλάδες της Κέρκυρας το 1924. Ήταν γιος και μαθητής του ζωγράφου και αγιογράφου Διονυσίου Σγούρου (1887-1977). Οι σπουδές του στη ζωγραφική συνεχίστηκαν στο Istituto Volontà της Ρώμης, από το οποίο αποφοίτησε το 1952 με τιμητικούς τίτλους και διακρίσεις. Εγκαταστάθηκε στην Άνω Κορακιάνα της Κέρκυρας, την οποία ιδιαίτερα αγάπησε μέχρι τον θάνατό του. Ήταν παντρεμένος με την Κατερίνα Σγούρου και απέκτησαν μαζί δύο κόρες. Πέθανε στην Κέρκυρα την 31 Αυγούστου 2017, σε ηλικία 93 ετών.

## Τεχνοτροπία & έργο
Ο Σγούρος ασχολήθηκε τόσο με την ελαιογραφία όσο κυρίως και με την υδατογραφία. Ήταν κυρίως τοπιογράφος, αλλά άφησε έργα και σε άλλα είδη ζωγραφικής, όπως η προσωπογραφία, η ηθογραφία και οι νεκρές φύσεις. Από το 1947 επιδόθηκε και στην αγιογραφία. Εικόνες και εικονογραφημένα λάβαρα (σκόλες λέγονται στην Κέρκυρα) υπάρχουν σε πολλούς ναούς της Κέρκυρας, αλλά και σε ιδιωτικές συλλογές. Κατά την περίοδο 1958-1980 εικονογράφησε οροφές ναών (ουρανίες λέγονται στα Επτάνησα), συμβάλλοντας ουσιαστικά στη διάσωση του είδους. Ουρανίες του υπάρχουν μεταξύ άλλων στους ναούς: της Υπεραγίας Θεοτόκου Αγίων Θεοδώρων Λευκίμμης (1959), της Υπεραγίας Θεοτόκου Οδηγήτριας Πέλεκα (1960), του Παντοκράτορος Εβροπούλων (1967), του Αγίου Σπυρίδωνος Σαρόκου (1979), του Αγίου Νικολάου Κορακιάνας (1980).

Στις ελαιογραφίες του ασχολείται κυρίως με την ανθρώπινη μορφή, καθώς και με την ηθογραφία και τις νεκρές φύσεις, περιοριζόμενος στο ακαδημαϊκό ρεαλιστικό ιδίωμα. Τα έργα υδατογραφίας του ακολουθούν την επτανησιακή παράδοση για τη ζωγραφική τέχνη, όπως αυτή διαμορφώνεται από τον 16ο αιώνα μέχρι και σήμερα. Ο Στέφανος Σγούρος έγραψε σχετικά: "Η τέχνη της ζωγραφικής είμαι μία και μόνη. Η επιστήμη της αναπαράστασης του φυσικού είναι πάντοτε η ίδια". Ήταν ο τελευταίος από τους συνεχιστές της παράδοσης της ακουαρέλας των κλασικών Κερκυραίων, κυρίως όμως του Άγγελου Γιαλλινά.

Η πρώτη του ατομική έκθεση έγινε στην Κέρκυρα το 1956. Συμμετείχε σε ομαδικές εκθέσεις στην Κέρκυρα το 1971 και το 1975, καθώς και στις Βρυξέλλες τον Μάιο του 1975. Το καλοκαίρι του 2005 έγινε αναδρομική έκθεση των έργων του στη Δημοτική Πινακοθήκη της Κέρκυρας. Η τελευταία του αναδρομική έκθεση έγινε τον Ιούλιο 2011 στην Πινακοθήκη "Λέανδρος Μ. Σπαρτιώτης" στην Πρέβεζα.

Το μεγαλύτερο μέρος του έργου του βρίσκεται σε ιδιωτικές συλλογές. Στη συλλογή της οικογένειάς του συμπεριλαμβάνονται έργα των περισσότερων φάσεων της δημιουργίας του.

## Αναφορές


Κατηγορία:Έλληνες ζωγράφοι του 21ου αιώνα
Κατηγορία:Έλληνες αγιογράφοι
Κατηγορία:Κέρκυρα
Κατηγορία:Επτανησιακή Σχολή
Νέστωρ ο Λαρανδεύς

Ο **Λεύκιος Σεπτίμιος Νέστωρ** (λατινικά: *Lucius Septimus Nestor*) ή **Νέστωρ ο Λαρανδεύς**, ήταν Έλληνας ποιητής με καταγωγή από τα Λάρανδα στην Λυκαονία κοντά στην Καππαδοκία της Μικράς Ασίας, ο οποίος έζησε στα τέλη του 2ου με αρχές του 3ου αιώνα. Συνέθεσε αρκετά ποιήματα σχετικά με διάφορα θέματα κατά την παράδοση των ελληνιστικών ποιητών όπως ο Νίκανδρος και ο Παρθένιος, ωστόσο το σημαντικότερο έργο του φαίνεται πως υπήρξε η λειπογραμματική Ιλιάδα στο οποίο έκανε επίδειξη της ποιητικής δεξιότητας του και των γνώσεων του περί των Ομηρικών κειμένων.

## Έργα
Αν και υπήρξε φημισμένος κατά την εποχή που έζησε, διασώζονται πολύ λίγα αποσπάσματα από το συνολικό έργο του, ωστόσο η επιρροή που άσκησε διακρίνεται στα Διονυσιακά του Νόννου ο οποίος υιοθέτησε στοιχεία από τον γιο του Νέστωρα, τον Πείσανδρο, ο οποίος επίσης υπήρξε ποιητής.

Το λεξικό Σούδα (10ος αιώνας) ονομάζει τον Νέστωρα ως τον συγγραφέα 2 ποιημάτων, της λειπογραμματικής Ιλιάδας (**'), και του έργου **', ενώ σημειώνει πως έγραψε και άλλα ποιήματα τα οποία ωστόσο δεν αναφέρει τους τίτλους τους. Αρκετά αποσπάσματα από τις *Μεταμορφώσεις* μεταφέρθηκαν στην ποιητικό σώμα κειμένων της Ελληνικής Ανθολογίας. Δεν διασώζονται αποσπάσματα από την λειπογράμματη Ιλιάδα, αλλά θεωρείται πως το ποιήμα αφορούσε την ίδια την Ιλιάδα του Ομήρου, με την διαφορά να είναι πως το γράμμα το οποίο αντιστοιχούσε στην αρίθμηση της κάθε ραψωδίας (π.χ. Α´, Β´ κτλ) απουσίαζε εντελώς από το κείμενο της αντίστοιχης ραψωδίας και γίνονταν χρήση εναλλακτικών λέξεων που δεν το περιείχαν. Ο μεταγενέστερος ποιητής, Τριφιόδωρος (4ος/5ος αιώνας), έγραψε λειπογραμματική Οδύσσεια ακολουθώντας την ίδια πρακτική με τον Νέστωρα.

Υπάρχουν και άλλα έργα που του αποδίδονται από το σύγγραμμα Γεωπονικά (10ος αιώνας), τα οποία αφορούν συγγράματα διδακτικής ιατρικής ποίησης όπως ο **' (''προστατευμένος κήπος''), και η **'. Συγκεκριμένα σε ότι αφορά τον *Αλεξίκηπο* εκτιμάται πως ανήκει στην παράδοση του γραπτού των *Αλεξιφαρμάκων* του Νίκανδρου. Πολύ πιθανώς πρόκειται για το ίδιο άτομο στο οποίο αποδίδεται το έργο ** από τον Στέφανο Βυζάντιο ο οποίος το χρησιμοποίησε ως πηγή τοπονυμίων. Ενδεχομένως το έργο αφορά τον Ρωμαίο αυτοκράτορα του 3ου αιώνα, Αλέξανδρο Σεβήρο, αν και είναι επίσης πιθανό να πρόκειται για τον Μέγα Αλέξανδρο, ή και σύγκριση του Αλέξανδρου Σεβήρου με τον Αλέξανδρο τον Μέγα.

## Παραπομπές


## Σχετική βιβλιογραφία
* .
* .
* .
* .
* .
* .
* .
* .

Κατηγορία:Αρχαίοι Έλληνες επικοί ποιητές
Κατηγορία:Ελληνική Ανθολογία
Ένγκελμπερτ Α΄ του Νάσσαου-Ντίλενμπουργκ

Ο **Ένγκελμπερτ Α΄**, γερμ. Engelbert I (π. 1370 - 3 Μαΐου 1442) από τον Οίκο του Νάσσαου ήταν συγκυβερνήτης του Νάσσαου-Ντίλενμπουργκ (1416-1442) και κοσμήτορας του Συλλόγου του καθεδρικού του Μύνστερ (1399-1404).

## Βιογραφία
Γεννήθηκε στο Ντίλενμπουργκ και ήταν ο τρίτος γιος του Ιωάννη Α΄, κόμη του Νάσσαου-Ντίλενμπουργκ και της Μαργαρίτας, κόρης του Αδόλφου Β΄, κόμη του Λα Μαρκ.

Σπούδασε στο Πανεπιστήμιο της Κολωνίας το 1389 και ήταν κοσμήτορας (dean) του Συλλόγου του καθεδρικού στο Μύνστερ από το 1399. Το  1404 παραιτήθηκε από την κοσμητεία του καθεδρικού για να μπορέσει να νυμφευτεί. Έγινε σύμβουλος του Αντωνίου Βαλουά-Βουργουνδίας, δούκα της Βραβάντης και έπειτα του γιου του Ιωάννη Δ΄, δούκα της Βραβάντης. Αργότερα υπηρέτησε τον Φίλιππο Γ΄, δούκα της Βουργουνδίας. 

Απεβίωσε το 1442 στην Μπρέντα και τάφηκε στον Μεγάλο Ναό της Παναγίας στη Μπρέντα. Εκεί φτιάχτηκε το μαυσωλείο του το διάστημα 1460-90.

## Οικογένεια
Νυμφεύτηκε το 1404 την Ιωάννα, κυρία της Μπρέντα, κόρη του Ιωάννη Γ΄, κυρίου του Πολάνεν και είχε τέκνα:
* Ιωάννης Δ΄ 1410-1475, κόμης του Νάσσαου-Ντίλενμπουργκ.
* Ερρίκος Β΄ 1414-1451, συγκυβερνήτης του Νάσσαου-Ντίλενμπουργκ.
* Μαργαρίτα γενν. 1415, παντρεύτηκε τον Ντίντεριχ, κόμη του Σάιν.
* Γουλιέλμος γενν. 1416.
* Μαρία γενν. 1418, παντρεύτηκε τον Ιωάννη Β΄, κόμη του Νάσσαου-Βίζμπαντεν-Ίντσταϊν.

Από μια μη νόμιμη σχέση είχε ένα μη φυσικό τέκνο:
* (νόθη) Μαργαρίτα, παντρεύτηκε το Χούγκο Βάινριξ.

## Πρόγονοι

## Αναφορές


Κατηγορία:Οίκος του Νάσσαου
Ιωάννης Δ΄ του Νάσσαου-Ντίλενμπουργκ

Ο **Ιωάννης Δ΄** (, 1 Αυγούστου 1410 - 3 Φεβρουαρίου 1475) από τον Οίκο του Νάσσαου ήταν κόμης του Νάσσαου-Ντίλενμπουργκ (1442-1475) και κύριος της Μπρέντα (από τη μητέρα του).

## Βιογραφία
Γεννήθηκε στο Ντίλενμπουργκ και ήταν γιος του Ένγκελμπερτ Α΄, κόμη του Νάσσαου-Ντίλενμπουργκ και της Ιωάννας κυρίας της Μπρέντα, κόρης του Ιωάννη Γ΄ κυρίου του Πολάνεν.

## Οικογένεια
Νυμφεύτηκε τη Μαρία των Λουν, κόρη του Ιωάννη Β΄ κυρίου των Γύλιχ, Χάινσμπεργκ & Λέβενμπεργκ και είχε τέκνα:
* Άννα 1441-1514, παντρεύτηκε πρώτα τον Όθωνα Ε΄ των Γουέλφων, δούκα του Μπράουνσβαϊγκ-Λύνεμπουργκ και μετά τον Φίλιππο Α΄, κόμη του Κατσενέλνμπογκεν.
* Ιωάννα 1444-1468, παντρεύτηκε τον Φίλιππο Α΄ κόμη του Βάλντεκ.
* Οττιλία 1445-1493.
* Αδριάνα 1449-1477, παντρεύτηκε τον Φίλιππο Α΄, του Χάναου-Μύντσενμπεργκ.
* Ένγκελμπερτ Β΄ 1451-1504, κόμης του Νάσσαου-Ντίλενμπουργκ.
* Ιωάννης Ε΄ 1455-1516, κόμης του Νάσσαου-Ντίλενμπουργκ.

## Πρόγονοι

## Αναφορές


Κατηγορία:Οίκος του Νάσσαου